钦定古今图书集成/明伦汇编/官常典/第065卷 > 齐庄王确
## 钦定古今图书集成/明伦汇编/官常典/第065卷 > 齐庄王确

按《晋书高密文献王传》：“文献王泰子新蔡武哀王腾。
腾庶子庄王确，字嗣安，历东中郎将，都督豫州诸军
事，镇许昌。永嘉末，为石勒所害，无子，初以章武王混
子滔奉其祀，其后复以汝南威王祐子弼为确后。太
兴元年薨，无子，又以弼弟邈嗣。确位至侍中。薨，子晃
立，拜散骑侍郎。桓温废武陵王，免晁为庶人，徙衡阳。”
孝武帝立晃弟崇继邈后，为奴所害，子惠立。宋受禅，
国除。